ગુજરાત પાટીદાર અનામત આંદોલનના નેતા હાર્દિક પટેલનું કહેવું છે કે કાં તો અનામતને નાબૂદ કરો અથવા પાટીદારોને અનામત આપો. પટેલ સમુદાય તમામ રીતે સાધન સંપન્ન છે એવી દલીલ હાર્દિકે ફગાવી દીધી હતી. આજકાલ અનામતને એક મૂળભૂત અધિકાર તરીકે જોવામાં આવે છે. અનામત સામાજિક અને આર્થિક રીતે નબળા વર્ગોને મુુખ્ય પ્રવાહમાં લાવવાની વ્યવસ્થા છે એ વાત હવે ભૂલાઇ ગઇ છે. સરકારી નોકરીઓની સંખ્યા મર્યાદિત હોવા છતાં અનામતની માગણી સતત વધી રહી છે. એટલું જ નહીં સરકારી નોકરીઓમાં પ્રમોશનમાં પણ અનામતની માગણી કરવામાં આવી રહી છે.